বিডিন্যাশনাল নিউজ ডটকম:- বাংলাদেশের আধ্যাতিক নগরী সিলেট। এই শহরেই রয়েছে বিশ্ব বিখ্যাত সূফী ও সাধকদের মাজারসহ নানান স্মৃতি। এই শহরের আরেক প্রাণ কামেল দরবেশ হযরত শাহ পরাণ  (রঃ) এর স্মৃতি ও মাজার। হযরত শাহজালাল (র:) এর দরগাহর ন্যায় এই দরগাহও প্রতিমুহূর্ত মুখরিত থাকে হাজার হাজার দেশী-বিদেশীদে ভক্তবৃন্দের আনাগোনায়।  সিলেট আগমন ও মাজারঃ হযরত শাহজালাল (র:) এর দরগাহ থেকে মাত্র আট কিলোমিটার দূরে সিলেট শহরের পূর্ব দিকে খাদিমনগরে রয়েছে আরেক বিখ্যাত সাধক এবং ইসলাম ধর্ম প্রচারক হযরত শাহপরাণ (র:)-এর মাজার। এই মাজারটি একটি টিলার উপর সুন্দর পরিবেশে অবস্থিত। হযরত শাহপরাণ (র:)-এর পূর্বপুরুষগণ বোখারীর অধিবাসী ছিলেন। তাঁর পিতার নাম মুহাম্মদ। তিনি ছিলেন একজন ধার্মিক মানুষ। হযরত শাহপরাণ  (র:) এর বয়স যখন এগার বছর তখন তার পিতা মুহাম্মদ ইন্তেকাল করেন । তিনি তার মামা সৈয়দ আহম্মদ কবীরের নিকট শৈশবে ইসলামিক বিভিন্ন শিক্ষায় শিক্ষত হন। তারপর তিনি মারফাতের ছবক নেন বিখ্যাত দরবেশ পাগলা আমীনের নিকট থেকে। তারপর হযরত শাহজালাল (র:) যখন হিন্দুস্থানের বেলায়েত লাভ করে যাত্রার উদ্যোগ নিয়েছেন তখন হযরত শাহজালাল (র:)-এর মত কামেল ওলীর পরশ পাওয়ার জন্য শাহপরাণ (র:) তার মামার সাথে হিন্দুস্থান রওয়ানা হয়ে তার সাথে সাক্ষাত করেন। হযরত শাহপরাণ (র:) ছিলেন হযরত শাহজালাল (র:)- এর অন্যতম সঙ্গী। সিলেট বিজয়ের পর হযরত শাহজালাল (র:)  তাঁকে ইসলাম প্রচারের কাজে নিয়োগ করেন। শাহপরাণ (র:) হবিগঞ্জসহ প্রভৃতি স্থানে ইসলাম প্রচারে নিজেকে নিয়োজিত করেন। হযরত শাহপরাণ (র:) মাজারের উঁচু টিলা, বড় গাছ পারিপার্শ্বিক দৃশ্য যে কাউকে মুগ্ধ করে । মাজারের পশ্চিম দিকে রয়েছে তিন গম্বুজবিশিষ্ট একটি মসজিদ। মসজিদটি মোঘল আমলের স্থাপতকীর্তিতে নির্মিত। এখানেও প্রচুর ভক্তের সমাগম হয়।  মারেফতের পরীক্ষাঃ কথিত রয়েছে যে হযরত শাহজালাল (রঃ) কে দিল্লী থেকে আসার সময় নিজামুদ্দিন আউলিয়া একজোড়া কবুতর উপহার দিয়েছিলেন। সিলেট আসার পর সে কবুতর জোড়া ব্যাপক বংশ বৃদ্ধি করে।  ধর্মীয় অনূভূতির কারনে কবুতরগুলো কেউ শিকার করতো না। কিন্ত হযরত শাহপরাণ (র:) এ বিষয়টি আমলে না নিয়ে প্রতিদিন একটা করে কবুতর খেতেন এবং কবুতরের পালকগুলো রেখে দিতেন। কিছুদিন পর হযরত শাহজালাল (র:) কবুতরের সংখ্যা কমে যাওয়ার কারণ খাদেমগণের কাছে জানতে চান। তাঁরা তাকে শাহপরাণের কবুতর ভক্ষনের কথা জানালে তিনি কিছূটা রুষ্ট হন। একথা শাহপরাণ (র:) জানতে পেরে তার নিকট রাখা পালকগুলি বাতাসে উড়িয়ে দিয়ে বললেন-যাও, খোদার হুকুমে তোমরা শাহজালাল (র:) এর নিকট পৌঁছে যাও। সাথে সাথে পালকগুলি একঝাঁক কবুতরে পরিণত হয়ে হযরত শাহজালাল (র:)-এর  দরবারে উপস্থিত হল। এরপর হযরত শাহজালাল (র:) নির্জনে হযরত শাহপরাণ (র:) কে ডেকে বললেন - তোমার আধ্যাতিœক ক্ষমতা দেখে আমি খুশি হয়েছি কিন্ত এভাবে এ ক্ষমতা প্রকাশ্যে প্রদর্শন করা ঠিক নয়। সব মানুষের ধারনা ক্ষমতা এক রকম হয় না তাই মানুষ এর ভুল ব্যাখ্যা করতে পারে। এরপর হযরত শাহজালাল (র:) হযরত শাহপরাণ (র:)-কে সিলেটের খাদিমনগর নামক স্থানে ছোট ঘর নির্মাণ করে সেখানকার অধিবাসীদের মধ্যে ইসলাম প্রচারের নির্দেশ দেন। হযরত শাহপরাণ (র:) ও হযরত শাহজালাল (র:) নির্দেশ মতো জীবনের শেষ দিন পর্যন্ত ঐ এলাকাতেই ইসলাম প্রচারে নিজেকে ব্যাস্ত  রাখেন।  সিলেটে অবস্থিত আরো কয়েকজন বিখ্যাত সূফী সাধক এবং আউলিয়ার মাজার  ক্স হযরত শেখ গরীব (রঃ) এর মাজারের অবস্থান ঃ বালাগঞ্জ উপজেলার গাভুরটেকী নামক স্থানে হযরত শেখ গরিবের মাজার অবস্থিত।  ক্স হযরত দাউদ কোরেশী (রঃ) এর মাজারের অবস্থান ঃ সিলেট সদর উপজেলার রেঙ্গা দাউদপুর হযরত দাউদ কোরেশীর মাজার অবস্থিত।  ক্স হযরত সৈয়দ বাহা উদ্দিন (রঃ) এর মাজারের অবস্থানঃ গোলাপগঞ্জ উপজেলায় শাহপাড়া ভাদেশ্বরে হযরত সৈয়দ বাহাউদ্দিনের মাজার অবস্থিত।  ক্স হযরত চাশনী পীর (রঃ) এর মাজারের অবস্থানঃ সিলেট শহরের শাহী  ঈদগাহ ময়দানের উত্তর-পশ্চিম কোণে গোয়াইপড়া মহল্লায় হযরত চাশনী পীর সাহেবের মাজার অবস্থিত।  ক্স হযরত তাজউদ্দিন কোরেশী (রঃ) এর মাজারের অবস্থানঃ লংলা রেলওয়ে স্টেশনের প্রায় তিন কিলোমিটার উত্তরে আব্দুলপুর মৌজায় হযরত শাহ তাজউদ্দিনের মাজার অবস্থিত। তিনি হযরত শাহজালাল (রঃ) এর সাথে আনা জন্মভূমির মাটির সঙ্গে সিলেটসহ বিভিন্ন অঞ্চলের মাটির স্বাধ জিব্বায় নিয়ে পরিক্ষা করে দেখতেন।  ক্স হযরত শেখ খাল ু(রঃ) এর মাজারের অবস্থানঃ সিলেটের গহর পুরের শিয়রখাল গ্রামে হযরত শেখ খালুর মাজার অবস্থিত।  ক্স হজরত শেখ খিজীর (রঃ)  এর মাজারের অবস্থানঃ শহরের বারুতখানা মহল্লায় হযরত শেখ খিজীর মাজার অবস্থিত।  ক্স হযরত শেখ আতাউল্লাহ (রঃ) এর মাজারের অবস্থানঃ বালাগঞ্জ উপজেলার মোকাক্তাপুর টিলাপাড়ায় হযরত শেখ আতাউল্লাহ এর মাজার অবস্থিত।  ক্স হযরত এতিম শাহ (রঃ) এর মাজারের অবস্থানঃ শহরতলী শিবগঞ্জ বাদরলটাকা মহল্লায় হযরত এতিম শাহ এর মাজার অবস্থিত।  ক্স হযরত কামাল উদ্দিন (রঃ) এর মাজারের অবস্থানঃ সিলেটের সদর উপজেলায় মইয়ার চর মৌজায় হযরত কামাল উদ্দিনের মাজার অবস্থিত।  ক্স হযরত নুর উল্লাহ (রঃ) এর মাজারের অবস্থানঃ শহরের বন্দর বাজার  মাড়োয়ারী দক্ষিন-পুর্ব কোণে হযরত নুর উল্লাহর মাজার অবস্থিত।  ক্স হযরত গোলাম (রঃ) এর মাজারের অবস্থানঃ শহরের জল্লার পার মহল্লায় হযরত গোলাম এর মাজার অবস্থিত।  ক্স হযরত দাদা পীর (রঃ) এর মাজারের অবস্থানঃ সিলেট শহরের মিরাবাজার ও শিবগঞ্জ এর মধ্যবর্তী স্থানে হযরত দাদা পীর এর মাজার অবস্থিত।  ক্স হযরত পীর আমিন (রঃ) এর মাজারের অবস্থানঃ শহরের মজুমদারী মহল্লায় এক টিলার উপর সুন্দর পরিবেশে হযরত পীর আমীন এর মাজার অবস্থিত।  ক্স হযরত ফরিদ আনছারী (রঃ) এর মাজারের অবস্থানঃ সিলেট সদর উপজেলার লাল বাজারের নিকট  ফরিদপুর মৌজায় হযরত ফরিদ আনসারী এর মাজার অবস্থিত।  ক্স হযরত ফরিদ রওশন চেরাগ (রঃ) এর মাজারের অবস্থানঃ শহরের আম্বরখানা হাউজিং এষ্টেটের নিকট হযরত ফরিদ রওশন চেরাগ এর মাজার অবস্থিত।